Nietemin vorm hierdie wetsontwerp 'n uiters gevaarlike stap in 'n groter patroon om Afrikaans op elke moontlike wyse te ondermyn. Dit sluit o.a. in Afrikaanse onderrig op skool, waar die Afrikaans-mediumskole die afgelope 18 jaar met bykans 80% gekrimp het.
Nog 'n ernstige gevaarlig wat tans flikker, is die uitspraak van die Suid-Gautengse hooggeregshof einde verlede jaar dat 'n provinsiale onderwysdepartement die mag het om te besluit oor die getal leerlinge by 'n openbare skool en dat hierdie mag nie by die beheerliggaam van die skool lê nie. Dit kan beteken dat skoolbeheerrade verplig is om Engelssprekende leerlinge toe te laat al is dit 'n Afrikaans-medium skool wat getallegewys selfs nie meer plek het nie.
In terme van literêre vereistes is Afrikaans met sy uitdrukkingsvermoë, wetenskaplike dokumentering en kulturele prestasies 'n taal van wêreldgehalte is.
Volgens amptelike mediasyfers is Afrikaanssprekendes verantwoordelik vir 24% van die totale persoonlike inkomste in SA – dus 'n kwart van die mark.
Afrikaans het 'n sleutelrol gespeel in die ontwikkeling van SA die afgelope 100 jaar tot die voorste ekonomiese, politieke, maatskaplike en tegnologiese land op die vasteland van Afrika.